Atle
        
         (sagnkonge)
Store norske leksikon,Språk og litteratur,Litteraturtyper,Folkediktning
Atle, sagnkonge, det nordiske navnet på hunerkongen Attila. Sagnene om Atle må ha kommet til Norden før vikingtiden.
I Eddakvadene er Atle konge i Hunaland og blir gift med Sigurd Fåvnesbanes enke Gudrun. Han vil ha sin del av Nivlungeskatten, som Gudruns brødre Gunnar og Hogne har etter Sigurds datter, og innbyr dem til seg. De reiser, enda Gudrun har advart dem, blir fanget, men røper ikke hvor skatten er, og blir drept. Gudrun dreper da sine sønner med Atle og brenner ham inne om natten. Slik er det fortalt i Atlekvadet, trolig et av de eldste Eddakvadene, et storslått heltedikt.Samme sagn ligger også til grunn for Atlemål, det lengste av alle Eddadiktene. Det er visstnok diktet på Grønland. Her er alt smått og fattigslig, uten noe av den heroiske patos. Atle skildres som en mektig konge, men minnet om den historiske hunerkonge er forsvunnet. Les mer i Store norske leksikon Attila Atlekvadet Atlemål Den eldre Edda skaldediktning